अफ़ग़ानिस्तान क्रिकेट टीम
अफ़ग़ानिस्तान क्रिकेट टीम (पश्तो: د افغانستان د کريکټ ملي لوبډله‎, फ़ारसी: تیم ملی کریکت افغانستان‎) अंतरराष्ट्रीय क्रिकेट में अफ़ग़ानिस्तान का प्रतिनिधित्व करता है। टीम का संचालन अफ़्गानिस्तान क्रिकेट बोर्ड करता है। अफगानिस्तान में 19 वीं शताब्दी के बाद से क्रिकेट खेला जाता रहा है, लेकिन 21 वीं सदी की शुरुआत में ही राष्ट्रीय टीम को सफलता मिलने लगी थी। अफगानिस्तान क्रिकेट बोर्ड 1995 में बना और 2001 में अंतर्राष्ट्रीय क्रिकेट परिषद (आईसीसी) का एक एफिलिएट सदस्य बन गया और 2003 में एशियाई क्रिकेट परिषद (एसीसी) का सदस्य बना। अंतर्राष्ट्रीय क्रिकेट खेलने के लगभग एक दशक के बाद, 22 जून 2017 को, लंदन में एक आईसीसी की बैठक में, पूर्ण आईसीसी सदस्यता (और इसलिए टेस्ट स्थिति) अफगानिस्तान को दी गई थी। आयरलैंड के साथ, यह टेस्ट क्रिकेट खेलने वाले देशों की संख्या को बारह तक ले गया। आईसीसी की एफिलिएट सदस्यता रखने के बाद यह पूर्ण सदस्य का दर्जा हासिल करने वाला पहला देश है।